Spio (Nereis)
Spio (Graece Σπειώ, fortasse "speluncae incola") in mythologia Graeca fuit una e Nereidibus, filiis Nerei dei marini, e Doride genitis; enumeratur enim inter sorores et ab Hygino in libro cuius titulus est Fabulae, et a Poëta in Iliade, atque ab Hesiodo in Theogonia, ubi epitheto θοή, scil. "celer", dignatur; Ilias enim habet "Νησαίη Σπειώ τε Θόη θ' Ἁλίη τε βοῶπις", Theogonia autem "Κυμοθόη Σπειώ τε θοὴ Θαλίη τ' έρόεσσα", nomine "Thoë" in adiectivum mutans. Spio eodem genere in Apollodori bibliotheca ordinatur et in libris manu scriptis peioribus Georgicon Vergilii.